### Beslutninger

Fremsendes til Teknisk Udvalg til behandling i henhold til beslutning i byrådets møde den 9. oktober 2024.

###

Anlægsbevilling til omdannelse af [adresse] og omkringliggende gader.

### Resume

Byrådet godkendte, med afsæt i [adresse] fra 2018 samt Budgetforliget for 2021, i august 2023 Teknik og Miljøs planer for omdannelsen af [adresse] og omkringliggende gader. Teknik og Miljø har på baggrund af dette, og i overensstemmelse med den politiske aftale om en Grøn Mobilitetsplan, august 2024, detailprojekteret projektet.

Der anmodes derfor nu om anlægsbevilling til ombygning af [adresse] og tilstødende gader: Hjortensgade, [adresse], [adresse], [adresse], [adresse], Asger Ravn og [adresse].

Ombygningen højner byrummenes og gadernes kvalitet, samtidig med at der fokuseres på bedre forhold for den kollektive trafik samt bedre og mere sikre forhold for cyklisterne i området. Projektet bidrager ligeledes til implementering af Midtbyvisionens ambitioner.

Projektet har fokus på nødvendig klimatilpasning i området. [adresse] indgår derfor i arbejdet og medvirker i projektet fra idéoplæg til udførelse. Projektet er det første i [adresse] efter nye regler for klimatilpasning, hvor det på baggrund af en samfundsøkonomisk analyse er fastlagt et niveau for nødvendig klimatilpasning.

### Beslutningspunkter

Det indstilles:

At 1) byrådet godkender færdigprojektering og udførelse af de i indstillingen nævnte anlægsarbejder.

At 2) der afsættes ankerbudget på 76,1 mio. kr. til omdannelse af [adresse] og omkringliggende gader. Hertil kommer en central reserve på 3,5 mio. kr. i 2026. Reserven finansieres ved fremrykning midler fra KB Mindre Vejarbejde i 2028.

At 3) der udmøntes udgiftsrådighedsbeløb og anlægsbevilling på 70,9 mio. kr. fordelt med 4,9 mio. kr. i 2024, 37,8 mio. kr. i 2025 og 28,2 mio. kr. i 2026 jf. tabel 3, afsnit 6. Herunder anmodes om fremrykning af afsatte midler jf. tabel 1 i afsnit 6.

At 4) der flyttes udgiftsrådighedsbeløb og anlægsbevilling på i alt 2,2 mio. kr. til den samlede projektering- og anlægsbevilling fra det resterende budget fra tidligere udmøntning på 4 mio. kr., som udgør 1 mio. kr., fra AB-17-235-005 og 1,2 mio. kr. fra AB-24-202-001.

At 5) der godkendes en indtægtsbevilling på 7 mio. kr. fra [adresse], som bidrag til projektets klimatilpasning (godkendt af Forsyningssekretariatet).

At 6) der i forbindelse med detailprojekteringen indtænkes projektering af byrumskunst og evt. fondssøgning inden for en ramme på 300.000 kr. af anlægsøkonomien.

At 7) der godkendes en indtægtsbevilling på 100.000 kr. fra Statens Kunstfond til skitsehonorar til to kunstnere.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 01-10-2024

Ulla Kristoffersen: 6

Fremsendes til [adresse] med bemærkning, at Magistraten i mødet den 1. oktober 2024 anbefaler, at byrådet tiltræder Magistratsafdelingen for Teknik og Miljøs indstilling af 20. september 2024.

Liberal Alliance kunne ikke tiltræde indstillingen.

Rådmand Mikkel Frandsen deltog ikke i sagens behandling.

Magistratsafdelingen for Teknik og Miljø fremsender notat om meromkostninger forbundet med midler fra udskydelse af fredeliggørelse af [adresse].

Det bemærkes at der er udarbejdet et svar i forbindelse med en 10-dages forespørgsel, som vil blive delt med Magistraten.